Közlemény a 2004/17/EK irányelv 30. cikke alapján benyújtott, határidő meghosszabbításáról szóló kérelemről – Tagállam által benyújtott kérelem
Közlemény a 2004/17/EK irányelv 30. cikke alapján benyújtott, határidő meghosszabbításáról szóló kérelemről
A Bizottsághoz 2005. november 8-i dátummal kérelem érkezett a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelv (1) 30. cikkének (4) bekezdése alapján.
Ez az Egyesült Királyság által benyújtott kérelem az országban – Észak-Írország kivételével, azaz Angliában, Skóciában és Walesben – folyó villamosenergia-előállításra vonatkozott. A kérelmet 2005. december 2-án, a Hivatalos Lap C 305/19 számában tették közzé. Az eredeti határidő 2006. február 9-én jár le.
Mivel a Bizottság szervezeti egységei további információ beszerzését és vizsgálatát tartják szükségesnek, továbbá a 30. cikk (6) bekezdésének harmadik mondatában meghatározott intézkedések értelmében, a Bizottságnak e kérelem tárgyában való határozathozatalra rendelkezésére álló határidőt egy hónappal meghosszabbítják.
A végső határidő tehát 2006. március 10-én jár le.